
Martfű Város Polgármesterétől

Előterjesztés 

a víziközmű –vagyon üzemeltetési szerződés IV. számú módosítására

Martfű Város Önkormányzata Képviselő-testületének 

2017. április 27-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Tiszazugi Ivóvízminőség-javító Önkormányzati Társulás 2016. 12.21-én átadás- átvételi jegyzőkönyvvel átadta Önkormányzatunk számára „A Tiszazugi Ivóvízminőség-javító program” című, KEOP-1.3.0/2F/09-2011-0002 azonosító számú projekt megvalósítása során keletkezett vagyont - 405.268.407,- Ft-, mely az önkormányzat 2016. évi vagyonleltárában szerepel. 
A vagyonátadás következménye, hogy a Bácsvíz Zrt-vel 2012. május 24. napján megkötött üzemeltetési szerződés 1. számú mellékletét - mely a víziközművek és azok tartozékainak tételes felsorolását tartalmazza beruházási értékkel – módosítani szükséges.

A szerződésmódosítás, valamint annak melléklete, előterjesztésem mellékletét képezi.

Kérem a Tisztelt Képviselő–testületet, hogy az alábbi határozati javaslat elfogadásával az üzemeltetési szerződés IV. számú módosítását szíveskedjen jóváhagyni.

Határozati javaslat:

……. /2017.(…….) határozat

A víziközmű –vagyon üzemeltetési szerződés IV. számú módosításáról

Martfű Város Önkormányzatának Képviselő-testülete megtárgyalta a víziközmű –vagyon üzemeltetési szerződés IV. számú módosítására vonatkozó előterjesztést.

A Képviselő–testület az előterjesztés mellékletét képező szerződés tervezetet és annak 1. számú mellékletét elfogadja és felhatalmazza a polgármestert a szerződés módosítás aláírására.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Bácsvíz Zrt.

4. Pénzügyi és Adóügyi iroda 

5. Műszaki iroda
6. Irattár

Martfű, 2017. április 12.
                                                                                                    

Dr. Papp Antal

                                                                                                      

polgármester

Látta: Szász Éva 

             jegyző

